|  |  |
| --- | --- |
|  | **Jadralni klub Odisej**Stegne 21, 1000 Ljubljana, SI SlovenijaTelefon predsednika **041 678 226**E-točke: [www.odisej.org](http://www.odisej.org/) ali jk.odisej@gmail.com Transakcijski račun pri NLB: *SI56* **0203 8005 0281 745** |

V skladu s 27. členom Pravil JK Odisej, je Izvršni odbor JK Odisej, na svoji 8. seji, 14.10.2015 sprejel spodaj obrazloženi

sklep o **RAZPISU VOLITEV v organe JK Odisej** (JKO) za obdobje **2016-2018**

**1.** V organe JK Odisej za obdobje 2016-2018 se pričnejo 15. oktobra 2015 izvajati naslednja opravila:

|  |  |  |
| --- | --- | --- |
| VSEBINA po fazah | IZVAJALEC | ROK |
| a. Elektronsko evidentiranje kandidatov | Državljani RS | do 15.12.2015 |
| b. Oblikovanje kandidatnih list organov | Volilna komisija JKO | 15.12.2015 |
| c. Volilna kampanja | Kandidati | 20.1.2016 |
| d. Izvolitev organov na Občnem zboru JK Odisej | Člani JK Odisej | 28.1.2016 |

**2.** V skladu s 16. členom Pravil JKO se voli v naslednje organe: predsednik, Izvršni odbor (5-10 članov: predsednik, sekretar, blagajnik in najmanj 2 člana), Nadzorni odbor (predsednik in dva člana), Disciplinski odbor (predsednik in dva člana),

**3.** Volijo in so lahko voljeni v organe JKO člani, ki imajo do začetka volilne kampanje plačano članarino. Evidentirani član s pristankom postane kandidat, ki se predstavi kandidiranim predsednikom organa. Stroške kandidiranja krije vsak kandidat sam.

Kandidati za predsednika JKO in predsedniki organov predstavijo Občnem zboru smernice in cilje dela organa.

Kandidiranemu predsedniku organa pred oblikovanjem liste organa volilna komisija zagotovi podatke za vse evidentirane člane istega organa, da lahko v dogovoru z njimi sestavi kandidatno listo.

Kandidirani predsednik organa lahko v času oblikovanja kandidatnih list dodatno evidentira člane, ki so lahko voljeni v organe JKO, če pristanejo na kandidaturo.

**4.** Volilno komisijo JKO do izvolitve organov JKO za obdobje 2016-18 sestavljajo: Dejan VOLK, predsednik, ter člana Lado BRENCE in Darja VIRANT, ki sprejema sklepe z večino prisotnih članov komisije, daje informacije članom JKO z volilno pravico ter organizira in izvede volitve.

Volilna komisija zagotovi pogoje za izvedbo elektronskega evidentiranja in volilne kampanje.

Komisija ob zaključkih faz članom JKO pošlje seznam evidentiranih članov JKO (predlagatelj, datumom predlaganja in izpolnjevanjem 9. člena Pravil JKO, da je lahko voljen v organe) ter pošlje oblikovane kandidatne liste bodočih organov.

Po zaključku volilnih opravil v organe JK Odisej volilna komisija poroča občnemu zboru in izdela pisno poročilo.

**5.** V času volilne kampanje IO ne sprejema novih članov.

**6.** Sklep se objavi na spletni strani in elektronsko pošlje vsem članom.

Ljubljana, 13. oktober 2015

Predsednik JK Odisej; Srečko ŠKRLEC